Луга

Лу́га — места ў Расеі, месьціцца ў Ленінградзкай вобласьці й зьяўляецца адміністрацыйным цэнтрам Лускага раёна. Разьмешчаны ў 100 км на поўдзень ад Санкт-Пецярбургу. Гісторыя Славянскае паселішча на рацэ Луга згадваецца ў летапісах пад 947 годам. Узьнікненьне Чараменецкага Яана-Багаслоўскага манастыра прыблізна адносіцца да канца XV стагодзьдзя. Статус горада прысвоены месту ў 1777 годзе, у час панаваньня Кацярыны II. У 1781 годзе Луга стаў павятовым горадам Лускага павета. Луга прыцягвае прыезджых сваімі гаючымі мінэральнымі крыніцамі, разьмешчанымі ўздоўж рэчкі Наплацінкі. Аналіз вады ў іх вырабляў у пачатку XX стагодзьдзя прафэсар Боткін, які прызнаў крыніцы здаровымі й гаючымі. Паводле ягоных сьведчаньняў, дзякуючы працякалай тут рэчцы Наплацінке, у якую сьцякае вада з ключоў, людзі, якія жывуць паблізу, стала карысталіся гаючай вадой. Мясцовыя жыхары лічылі, што вада з адной крыніцы мае асьвяжальны эфэкт, а з другога — дапамагае пры хваробы лёгкіх, малакроўі й пры адсутнасьці апэтыту. А згодна з аналізам вады, праведзенага ў тыя ж гады Санкт-Пецярбурскім хімічным інстытутам, у ёй было выяўлена 38% ўтрыманьня жалеза. Прамысловасьць Асноўнымі прамысловымі прадпрыемствамі места зьяўляюцца: Лускі абразіўны завод — адзіны завод у Расеі вытворца тыгелю; Горна-абагачальны камбінат фармовачных матэрыялаў; Завод «Белказін» — вытворчасьць абалонкі для каўбасаў; Мясакамбінат; Лускі камбікормавы завод; ААТ «Хімік»; Кансэрвавы завод; малаказавод; ТАА «Фарэсія АДП». Гарады-сябры Мікелі, Фінляндыя Крыніцы Вонкавыя спасылкі Афіцыйны сайт Гісторыя герба места